ڈپٹی کمشنر

ڈپٹی کمشنر (Deputy commissioner) سرکاری نوکری دا اک افسری عہدا اے ۔ ڈپٹی کمشنر ناں دا عُہدا برطانوی سابق نوآبادی مُلکاں وچ اِنتظامیا ، پولیس ، ٹیکس وصولی تے ہور مُختلف محکمیاں وچ موجود اے ۔ ڈپٹی کمشنر نوں ڈی سی وی کہیا جاندا اے ۔

پاکستان وچ ڈپٹی کمشنر
پاکستان وچ ڈپٹی کمشنر دا عُہدا فیڈرل بورڈ آف ریوینیو وچ انکم ٹیکس تے اِن لینڈ ریوینیو دے کھیتراں لئی ورتیا جاندا اے ۔ ایس توں علاوا ڈپٹی کمشنر دا عُہدا صوبائی محکما مال دے عہدے دار تے ضلعے دے انتظامی سرکاری افسر دے طور تے موجود اے ۔ پاکستان وچ ڈپٹی کمشنر دے کول ضلعی مجسٹریٹ دے اختیار وی ہُندے نیں ۔ ڈویژن دا انتظامی افسر ڈویژنل کمشنر ڈپٹی کمشنر توں اُپر تے تحصیل دا انتطامی افسر اسسٹنٹ کمشنر ڈپٹی کمشنر توں تھلے ہُندا اے ۔ پنجاب وچ ڈپٹی کمشنر دے تھلے ضلعے وچ ای مُختلف کھیتراں دے 3 ایڈیشنل ڈپٹی کمشنر ہُندے نیں جیہڑے ایڈیشنل ڈپٹی کمشنر (ریوینیو)، ایڈیشنل ڈپٹی کمشنر (جنرل) تے ایڈیشنل ڈپٹی کمشنر (فنانس) نیں ۔

محکما پولیس وچ ڈپٹی کمشنر
کچھ برطانوی نوآبادی مُلکاں وچ ڈپٹی کمشنر محکما پولیس دا اک عہدا اے ۔ ایہناں مُلکاں وچ تھلے دِتے گئے مُلک شامل نیں ۔ 
آسٹریلیا
کینیڈا
ہانگ کانگ
بھارت
بنگلا دیش
سنگاپور
انگلستان
آئرلینڈ

دوجے محکمیاں وچ ڈپٹی کمشنر
بھارت تے بنگلا دیش وچ محکما پولیس توں علاوا انکم ٹیکس تے ریوینیو دے محکمیاں وچ وی ایہ عُہدا رائج اے ۔

ہور دیکھو
 ڈویژنل کمشنر
 ڈپٹی کمشنر
 اسسٹنٹ کمشنر

گٹھ:سرکاری عہدے